stanford-oval/wikipedia huggingface dataset:
פעולה (תנועת נוער)

פעולה בתנועת הצופים
פעולה היא מפגש מתוכנן של המדריך עם חניכיו. לרוב מתקיימת הפעולה בתוך מסגרת שבועית קבועה מראש ומהווה את היחידה הבסיסית של הפעילות בתנועת הנוער, בארגון הנוער או במסגרת אליה שייכת הקבוצה.
בניית הפעולה היא תהליך מורכב הכולל בחירת מטרות, אמצעים ושיטות תוך התחשבות בגיל הקבוצה, התנאים הפיזיים ועוד. הפעולה מיועדת לענות על צורכי החניך, במישור האינטלקטואלי, הרגשי, בחלק מהתנועות גם הדתי וכמובן החברתי. החניך מקבל מהפעולה תחושה של שייכות  (לכן ימנע המדריך ממשחקים בהם חלק מהמשתתפים מוצאים מהמשחק). הוא לומד דברים חדשים אם באמצעות דיון או חוויה רגשית.
נושא הפעולה

נושא הפעולה יבחר לרוב על פי מוגדר במערך הפעולות שתכנן המדריך או שהוכתב על ידי מסגרת הפעילות. יש חשיבות רבה לכך שהנושא יהיה רלוונטי לחניכים ושיהיה להם עניין בו. לרוב, יקבע נושא הפעולה לאור ערכי המסגרת, למשל, צדק חברתי, "מנהיגות", "התנדבות", או על פי צורכי הקבוצה ומצבה החברתי, כמו "גיבוש" או "מיקום היחיד בחברה".
המדריך לומד את הנושא הפעולה ומכיר אותו על בוריו לפני בניית הפעולה. מסיבה זו נהוג בתנועות הנוער להעביר סדנאות מעמיקות למדריכים לפני כל קבוצת פעולות המוכללות במערך פעילות אחד.
המטרה והיעדים

הגדרת המטרה ממקדת את המדריך בהכנת התהליך ומסייעת בידו לבחור באמצעי הטוב ביותר להעברתה. יש להבחין בין מטרות שהן כלליות ומגדירות בצורה רחבה את הכוונה שעומדת מאחורי הפעולה, לבין היעדים המציינים תוצר ברור אותו ניתן לבחון בראי התוצאה. המטרות והיעדים מתייחסים לרוב לחוויית החניך כמו בדוגמאות הבאות:
החניך יתנסה בהנהגת קבוצה ובסגנונות מנהיגות שונים.
החניך יחוש את החוויה של חיים עם מגבלה גופנית.
החניך יכיר את סוגי החבלים השונים והקשרים.
החניך יצטרך לחשוב בצורה ביקורתית כלפי נושא מסוים.
החניכים יחוו חוויה דומה לזאת של חניכים אחרים בתוך ההתנהלות של הקבוצה.
יצירת תהליך

הפעולה מהווה תהליך בעל מאפיינים קוגניטיביים, חברתיים, רגשיים או פרקטים המיועדים להשיג את המטרה ויוצרים סדר התפתחותי של שלבים במהלך הפעולה. בשל כך הסדר של הפעילויות במשך הפעולה הוא משמעותי ביותר.
לדוגמה, בפעולה בנושא "התנדבות" יחווה החניך עיוורון באמצעות תנועה בחלל עם כיסוי עיניים ולאחר החוויה יחשף החניך למידע אודות בעיות נגישות לעוורים. בסיום הפעולה יציע החניך פתרונות ודרכים להשיגן (עצומה, מכתב או סיוע).
מסגרת הפעולה

בתכנון מבנה הפעולה צריך המדריך לקחת בחשבון מספר משתנים מהותיים לבניית הפעולה:
משתנים טכניים – מקום הפעולה, העזרים העומדים לרשותו ומזג האוויר.
משתנים של הקבוצה - גודל הקבוצה, גיל החניכים ומינם, המבנה החברתי הפנימי של הקבוצה, תחומי העניין של החניכים, כישוריהם ועוד.
המדריך - יכולת השליטה של המדריך בקבוצה, התקשורת שלו עם החניכים, רגישותו לנעשה בקבוצה, טון איכויותיו וחסרונותיו, העדפותיו וכישוריו.
צוות ההדרכה - דעות שונות בין חברי הצוות ודינמיקת שיתוף הפעולה ביניהם.
מבנה הפעולה

מבנה הפעולה מבוסס על השלבים של התהליך הרצוי. לכל שלב מתאימים הפעלה המבוססת על מתודה. לכל הפעלה מגדיר המדריך את אופן חלוקת הקבוצה, בחירת מתנדבים וכל פרט אחר. כמו כן, יגדיר המדריך את האביזרים הדרושים לפעולה, אורחים בפעולה, חלוקת הזמנים, ובמידה ויש יותר ממדריך אחד – גם את חלוקת התפקידים בין המדריכים.
פתיחת הפעולה - מבנה הפעולה יכלול בדרך כלל שלב ראשון הפותח ומציג את הנושא באמצעות גירוי חזק שיספק סקרנות והנעה להמשך הפעילות. בפתיחה יוצג נושא הפעולה וקישורו למערך הכולל או למסגרת הפעילות.
גוף הפעולה – השלבים הבאים יגדירו למעשה את התהליך אותו עוברים החניכים, ויכלול שיא או מספר שיאים.
סיכום הפעולה – השלב האחרון של הפעולה יציג את המטרות שהושגו, התהליכים שהתרחשו ואת הקשר שלהם אל פעילויות עתידיות של הקבוצה.
הסטינג של הפעולה: יצירת חלל פיזי רלוונטי לנושא הפעולה ששובר את השגרה היומיומית ומעורר בחניכים גירוי ראשוני לפעולה. ניתן להשיג זאת באמצעות אביזרים, תלבושות, תמונות, עיצוב חדר הפעילות או עריכת הפעילות במקום שאינו שגרתי.
ראו גם

שיעור
מקורות ההשפעה של המדריך
הדרכה
מתודיקה בהדרכה
פסקל בוורלי רנדולף

| --- | --- |

 לידה:  8 באוקטובר 1825 ניו יורק, ארצות הברית 
 פטירה:  29 ביולי 1875 (בגיל 49) טולידו, ארצות הברית 
 מדינה:  ארצות הברית 
 בן או בת זוג:  מרי ג'יין  רנדולף (?–1864)  קייט קורסון רנדולף (?–1875) 
 מספר צאצאים:  4 
 
פסקל בוורלי רנדולף (8 באוקטובר 1825 – 29 ביולי 1875) היה רופא, מיסטיקן, סופר ומדיום. על פי ארתור אדואר וייט, היה רנדולף ממייסדי מסדר צלב הוורד המודרני הראשון בארצות הברית.
חייו > שנים ראשונות

רנדולף נולד ב-8 באוקטובר 1825, בעיר ניו יורק. אביו היה ויליאם בוורלי רנדולף, ואמו הייתה פלורה בוורלי.
בגיל 15, החל רנדולף לעסוק בתחום הימאות, אך לאחר 5 שנים הוא נאלץ לעזוב את העיסוק הזה בעקבות תאונה.
חייו > עיסוק בתורת הנסתר

בשנת 1854, יצא למסע באירופה, שם פגש לטענתו את אליפז לוי, ופיתח לכאורה קשרים עם מסדר צלב הוורד. ב-1858, הקים את "אחוות צלב הוורד" (אנ'), וב-1861 הקים בסן פרנסיסקו את הלשכה הראשונה שלהם.
חייו > נישואים

בשנת 1850, נשא לאישה בחורה בשם מרי ג'יין. הם הביאו לעולם שלושה ילדים, אך התגרשו בינואר 1864.
לאחר מכן, הוא נשא לאישה את קייט קורסון, עמה הביא לעולם ילד אחד, לו הם קראו אוזיריס בודהה רנדולף.
פטירה

ב-1875, נפטר רנדולף. סיבת פטירתו אינה ברורה, שכן לפי מקורות מסוימים הוא נרצח, אחרים גורסים כי הוא שם קץ לחייו, ויש הטוענים כי מותו היה תוצאה של תאונה.
הערות שוליים

↑  hermeneuticon
↑  John P. Deveney, Paschal Beverly Randolph : a nineteenth-century Black American spiritualist, rosicrucian, and sex magician, Albany: State University of New York Press, 1997, ISBN 0-585-04280-2
↑  Joscelyn Godwin, Upstate cauldron : eccentric spiritual movements in early New York State, Albany, 2015, ISBN 978-1-4384-5596-9
↑  Dr Osiris Buddha Randolph (1874-1929) - Find A..., www.findagrave.com (באנגלית)
↑  All About Heaven - Sources returnpage, allaboutheaven.org
| --- | --- |
בקרת זהויות :  NLI: 987007279147605171  PLWABN: 9811713986405606  BnF: cb12193301c (data)  GND: 119443767  ISNI: 0000 0000 8081 8187  LCCN: n79056197  NKC: jx20071219047  NLG: 159921  NTA: 08958936X  SNAC: w6sr2pz4  SUDOC: 030537959  Trove: 954063  VIAF: 2517705   WorldCat (עם VIAF): 2517705 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פסקל בוורלי רנדולף".
פרטספלק

| --- | --- |
סמל פרטספלקסמל פרטספלק

 מדינה:  הונגריה הונגריה
 חבל:  מערב טרנסדנוביה
 מחוז:  גיור-מושון-שופרון גיור-מושון-שופרון
 נפה:  נפת שופרון
 שטח:  21.78 קמ"ר
 אוכלוסייה:  ‏
  ‑ בכפר:  1,389 (1 בינואר 2024)
 קואורדינטות:  47°36′57″N 16°50′17″E﻿ / ﻿47.615811111111°N 16.837980555556°E﻿ / 47.615811111111; 16.837980555556 
 אזור זמן:  UTC +1
 http://www.fertoszeplak.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פרטספלק(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פרטספלק  he tabBackground:;tabBorder:#aaa;defaultTab:0;
 
פרטספלק (בהונגרית: Fertőszéplak) הוא כפר קטן במחוז גיור-מושון-שופרון, שבצפון-מערב הונגריה.
יהודי פרטספלק

בפרטספלק חיו מעט יהודים בתקופות זמן שונות:
| שנה | מספר היהודים בכפר | כלל האוכלוסייה |
| --- | --- | --- |
| 1840 | 8 |  |
| 1880 | 22 | 1039 |
| 1910 | 10 |  |
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת שופרון |
| --- | --- | --- |
| יישובים | שופרון • אגיאגושסרגן • אגפלווה • צ'אפורדיאנושפה • צ'פוד • צ'ר • אברגץ • אג'האזשפלו • פרטבוז • פרטד • פרטאנדרד • פרטהומוק • פרטראקוש • פרטוסנטמיקלוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אויקר • אונד • ולצ'יי • ז'ירה |  |
| --- | --- |
בקרת זהויות :  GND: 4821030-4  VIAF: 239222263   WorldCat (עם VIAF): 239222263
צבתנאים

| צבתנאים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: צבתנאים
שם מדעי
 Dermaptera ‏חר, 1773
צַבְתָנָאִים (שם מדעי: Dermaptera) היא סדרה של חרקים. מאפיין בולט של הסדרה הם גנובתנים דמויי צבת ועל שום כך נקראים צבתנאים. הכנפיים קרומיות גדולות ומקופלות מתחת לכנפיים הראשיות.
עם כ-1,800 מינים מתועדים ב-10 משפחות, הסדרה נחשבת לקטנה יחסית בקרב החרקים, אם כי הצבתנאים עצמם מוכרים ופזורים בכל רחבי העולם, ומינים מסוימים חודרים גם לבתים כמו הצבתן נקוד בישראל.
לסדרה זו כמה תת-מחלקות עיקריות:
תת-סדרה Archidermaptera
הפריטים נכחדו.
תת-סדרה Forficulina
Pygidicranidae
Diplatyidae
Anisolabididae
Labiduridae
Apachyidae
Spongiphoridae
Chelisochidae
Forficulidae (צבתניים)
תת-סדרה Hemimerina
Hemimeridae
תת-סדרה Arixenina
Arixeniidae
צבת צימות

צבת צימות (באנגלית: Blasting Cap Crimping Plier) הוא מכשיר מכני ידני (פלייר) שיוצר במיוחד עבור אנשי החבלה. כלי פשוט אחד המשמש לארבע פעולות שונות:
הסרת בידוד של חוטי חשמל המשמשים את אנשי החבלה לחיבור מטעני נפץ.
חיבור מכני חזק ואמין של פתיל ההשהיה לנפץ באמצעות פעולת הלחיצה.
הברגה על ידי הקצה של ידית אחת העשוי בצורת מברג.
חירור בתוך חומר נפץ להכנסת נפצים על ידי הקצה של הידית השנייה העשוי בצורת חוד.
המכשיר שימש בצורה נרחבת את אנשי ההנדסה הקרבית והחבלה ברחבי העולם בתקופת מלחמת העולם השנייה ובשנים שלאחריה עד ימים אלה.

שימש גם את אנשי החבלה בארץ במהלך מלחמת העצמאות. שימש את שני החבלנים בהקמת מערך החסימות במחסום כפר ורבורג במאי 1948.
ערך זה הוא קצרמרבנושא צבא. אתם מוזמנים לתרום לוויקיפדיה ו.
פסקל ברבו

פסקל בַּרבּוֹ (Pascal Barbot; נולד ב-1972), הוא שף צרפתי הפועל בפריז. משנת 2007 זכה בשלשה כוכבים במדריך מישלן במסעדה שלו ושל כריסטוף רואָה, ברובע ה-16, "ל'אסטראנס".
ילדותו ולימודיו

ברבו נולד בכפר סן-גראן-לֶה-פואִי Saint Grand Le Puy על יד העיר וישי שבצרפת, בשנת 1972, כבן לאב פועל במפעל למכוניות ולאם עובדת במוסד טיפולי. בניגוד לרוב השפים הצרפתיים הגדולים ברבו לא גדל על תרבות בישול בבית ולא למד מאמא או סבתא שהיו בשלניות מעולות, אלא גדל בבית בו האוכל היה דבר רגיל.
ברבו החל ללמוד לבשל כשלמד בבית ספר לטבחות בשנים 1986–1989. אחר כך עבד במסעדות מקסים שבפריז, "קלאווה" (Clavé) שבקלרמון-פראן וטרואָהגרוֹ (Troisgros) ברואן (Roanne) שבמחוז לואר. השתלם בטבחות במשך שנתיים (1990-1992, אצל השף ז'ואל אנטונס במסעדה "לה סאבֶר" Les Saveurs (הטעמים) בלונדון, אחר כך הרחיב את ידיעותיו בתחום האומנות הקולינרית אף בעת שרותו הצבאי בקלדוניה החדשה (1992-1993) כששימש כשף של מטבח מפקד הצי הצרפתי באוקיינוס השקט והתרוצץ בין קלדוניה החדשה, ניו זילנד, פיג'י וטונגה.
המשך דרכו המקצועית

אחרי השחרור מהצבא עבד כחמש שנים במסעדתו של אלן פאסאר, "ל'ארפז'" בפריז ובמהלך שהותו שם התקדם למדרגת "סגן שף" (sous-chef). אצל פאסאר למד את חשיבות חומרי הגלם, פאסאר התייחס לירק באותה מידת חשיבות וטיפול בה התייחס לפטריות כמהין או ללובסטר.
בשנים 1998–1989 עבד במשך שנתיים כשף המסעדה הצרפתית הפופולרית "אמפרסנד" בסידני באוסטרליה. באוסטרליה הכיר מגוון רחב של מטבחים, חומרי גלם וסגנונות בישול וקיבל תחושה של חופש ושל שחרור מהמסורת, אם בצרפת חשב תמיד על איך תבשיליו יתקבלו על ידי הסועדים, הרי שבאוסטרליה נוכח לדעת ששפים מצפים להפתיע את הלקוחות והלקוחות מצפים להיות מופתעים. עם חזרתו לצרפת עבד במשך שלושה חודשים כשף המסעדה הפריזאית הידועה "לאפרוז" (Lapérouse), שם התאחד עם כריסטוף רואה, הם עזבו אותה בגלל חילוקי דעות יצירתיים עם בעל המסעדה.
באוקטובר 2000 פתח ברבו יחד עם רואה, שהיה "מֶטר ד'אוטל" (רב מלצרים) ב"ל'ארפז'" (L'arpège), וב"לאפרוז" את המסעדה "ל'אסטראנס" L'Astrance (בה תשעה שולחנות והיא מסוגלת להאכיל 25 סועדים, וקרויה לפי פרח שגדל באזור הולדתו, הם בחרו בשם זה על מנת ששם המסעדה, הפותח באות 'A', יופיע בראשית מדריכי המסעדות) ברחוב בטהובן מס' 4, שהביאה לו את התהילה. ימים ספורים לאחר פתיחתה היא זכתה לביקורת נלהבת ב-Figaroscope, ברבו גם קיבל מפאסאר את רשימת כל לקוחותיו על מנת שיוכל לפנות אליהם ומהר מאוד היה קשה להשיג מקומות במסעדה.
המסעדה יוצאת דופן בקרב מסעדות הצמרת בעיצובה הפשוט, בחוסר הרשמיות של השירות שלה ובכך שלא נדרש לבוש רשמי כתנאי לסעוד בה. היא בעלת גישה חדשנית - אינה מציגה תפריט מסורתי, בעוד מספר מנות התפריט נקבע לפי בקשת הלקוח. אין בה למשל שימוש ברטבים הצרפתיים המסורתיים ובשמנת וחמאה, אין תוספת מלח, תוך קבלת השראה ממטבחים מארצות אחרות באסיה (תאילנד, יפן) ואירופה (במיוחד מספרד), לפעמים מ"הנובל קוויזין" הצרפתי והגסטרונומיה המולקולרית. יש המשייכים את ברבו לטרנד הביסטרונומיה ה"ממציא מחדש" את המטבח הצרפתי (זו דעתו של מייקל שטיינברגר, מבקר היין של ה"סלייט", בספרו Au Revoir to All That). אחרים מזהים בו פשוט נציג של האסכולה של אלן פאסאר.
מנת הדגל של המסעדה היא פואה גרא, הטובל בשמן אגוזי לוז, שלצידו גאלט פטריות עם ריבת לימון.
כבר בפברואר 2001 זכתה המסעדה החדשה בכוכב הראשון שלה במדריך מישלן, בשנת 2005 נוסף לה כוכב נוסף ובשנת 2007 קיבלה את הכוכב השלישי, עליו היא שומרת מאז (נכון לשנת 2011).
מסעדת "ל'אסטראנס" דורגה במקום ה-13 בעולם בסקר 50 המסעדות הטובות בעולם בשנת 2011.
אחת מתלמידותיו של ברבו היא השפית אדלין גראטאר.
פרסים ואותות כבוד

2005 - נבחר שף השנה על ידי המדריך גו-מיו
2007 - זכה ב-3 כוכבים במדריך של מישלן
לקריאה נוספת

אביטל ענבר, תענוגות פאריס, הוצאת בבל, בבל (מסעות), הדפסה ראשונה מארס 2003, עמ' 69, 336.
שגיא כהן, מדריך מפה למסעדות הטובות בעולם, הוצאת מפה, תשס"ג 2003, עמ' 96.
Michael Steinberger, Au Revoir to All That: The Rise and Fall of French Cuisine, Bloomsbury Publishing PLC, 2010; pp. 192-198.
הערות שוליים

↑  בויד הרמן, "המטבח הצרפתי כבר לא כל-כך עילי כפי שהיה", בביקורת על ספרו של מייקל שטיינברגר, גלוב אנד מייל, 30 ביוני 2009
↑  מסעדת "ל'אסטראנס" דורגה במקום ה-13 בעולם בסקר 50 המסעדות הטובות בעולם בשנת 2011
| --- | --- |
בקרת זהויות :  ISNI: 0000 0003 8291 3614  LCCN: nb2018004128  SUDOC: 154853739  VIAF: 267044069   WorldCat (עם VIAF): 267044069
צבתניים

| צבתניים |
| --- | --- |
 Forficula auricularia
מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: צבתנאים
תת־סדרה:: Neodermaptera
משפחה:: צבתניים
שם מדעי
 Forficulidae ‏לטריי, 1810

צבתניים (שם מדעי: Forficulidae) הם משפחה של חרקים מתת-סדרה Forficulina אשר בסדרה צבתנאים.
למשפחה זו כמה סוגים נפוצים:
Doru - בעלי כנפי חפייה בצבע צהוב עם פסים שחורים.
Forficula - זיהוי לפי המפרק השני ברגל.
Forficula auricularia (נפוץ באירופה)
Forficula smyrnensis (צבתן נקוד)
Setocordax - בעלי שיער שחור או זיפים על גופם.
פרידריך הרליין

| --- | --- |
אין תמונה חופשית
 לידה:  27 באפריל 1889 אהרנברייטשטיין, הקיסרות הגרמנית הקיסרות הגרמנית
 פטירה:  28 ביולי 1974 (בגיל 85) גיסן, גרמניה המערבית גרמניה המערבית
 מדינה:  גרמניה 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1910–1945 (כ־35 שנים)
 דרגה:   גנרל חיל הרגלים (ורמאכט)
 תפקידים בשירות
 מפקד הדיוויזיה ה-71   מפקד הדיוויזיה ה-18   מפקד הקורפוס ה-55
 פעולות ומבצעים
 מלחמת העולם הראשונה   מלחמת העולם השנייה
 עיטורים
   צלב האבירים של צלב הברזל   צלב הברזל דרגה ראשונה   צלב הברזל דרגה שנייה   עיטור בית הוהנצולרן עם חרבות
 
גנרל פרידריך הרליין (בגרמנית: Friedrich Herrlein;‏ 27 באפריל 1889 – 28 ביולי 1974) היה מפקד בורמאכט שפיקד על כוחות במלחמת העולם השנייה.
ביוגרפיה > קריירה מוקדמת

הרליין נולד ב-27 באפריל 1889 באהרנברייטשטיין, ובשנת 1910 הוא התגייס לצבא הגרמני הקיסרי, והצטרף לרגימנט המשמר ה-3. עם פרוץ מלחמת העולם הראשונה הוא סופח לרגימנט המילואים של המשמר ה-2, וב-18 ביוני 1915 הוא הועלה לדרגת אובר לויטננט. בשנת 1916 הוא נפצע בקרבות, ובפברואר 1917 הוא מונה לשליש בדיוויזיה ה-2. בדצמבר 1917 הוא הועבר לרגימנט המשמר ה-1, ובפברואר 1918 הוא מונה לקצין מטה בחטיבת המילואים של המשמר ה-1. במאי 1918 הוא מונה לקצין במטה הכללי, ב-20 ביוני 1918 הוא הועלה לדרגת האופטמן, ובתום מלחמת העולם הראשונה הוא שירת כקצין במטה הדיוויזיה ה-224. על פעולותיו בקרבות קיבל את עיטורי צלב הברזל דרגה ראשונה ושנייה, עיטור צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918.
לאחר המלחמה הצטרף הרליין לרייכסווהר, ומילא בו תפקידי פיקוד ומטה. ב-1 באפריל 1931 הוא הועלה לדרגת מיור, וב-1 באוגוסט 1934 הוא הועלה לדרגת אוברסט לוטננט. ב-1 באוקטובר 1934 הוא מונה למפקד הגדוד ה-1 ברגימנט הרגלים ה-16, וב-15 באוקטובר 1935 הוא מונה למפקד הגדוד ה-1 ברגימנט הרגלים ה-65. ב-6 באוקטובר 1936 הוא מונה למפקד רגימנט הרגלים ה-116, וב-1 בינואר 1937 הוא הועלה לדרגת אוברסט.
ביוגרפיה > מלחמת העולם השנייה

בפרוץ המלחמה היה הרליין מפקד רגימנט הרגלים ה-116, ופיקד עליו במהלך המערכה על צרפת, כחלק מהדיוויזיה ה-9. ב-1 בינואר 1941 הוא הועלה לדרגת גנרל מיור, וב-15 בפברואר 1941 הוא מונה למפקד הדיוויזיה ה-71. ב-28 במרץ 1941 הוא מונה למפקד הדיוויזיה הממונעת ה-18, ובמהלך מבצע ברברוסה לחמה הדיוויזיה שבפיקודו כחלק מהקורפוס הממונע ה-57 במסגרת ארמיית הפאנצר השלישית, ואף השתתפה בקרב ביאליסטוק-מינסק. באוגוסט 1941 הועברה הדיוויזיה תחת פיקוד הארמייה ה-16 ולחמה עמה בקרב לנינגרד, ובאוקטובר 1941 הועברה הדיוויזיה תחת פיקוד הארמייה ה-18. ב-22 בספטמבר 1941 הוענק לו על פעולותיו צלב האבירים של צלב הברזל, וב-15 בדצמבר 1941 הוא פרש מתפקידו בעקבות מחלה. ב-1 בספטמבר 1942 הוא הועלה לדרגת גנרל לוטננט, וב-5 באוקטובר 1943 הוא מונה למפקד הקורפוס ה-55 בגזרה המרכזית. ב-1 בפברואר 1944 הוא הועלה לדרגת גנרל חיל הרגלים, ובפברואר 1945 הוא הועבר לעתודת המילואים של ה-OKH. במרץ 1945 הוא שימש כקצין מטה בקבוצת ארמיות דרום, וב-18 באפריל 1945 הוא נפל בשבי הבריטי.
ביוגרפיה > לאחר המלחמה

ב-17 במאי 1948 שוחרר הרליין מהשבי, ולאחר שחרורו הוא התגורר בגיסן. הרליין ניסה להביא לפיוס בין גרמניה לצרפת, ואף היה חבר בסגל הבונדסוור, עד מותו ב-28 ביולי 1974.
צרפת באירוויזיון 1999

צרפת באירוויזיון 1999 השתתפה עם השיר "Je veux donner ma voix" (אני רוצה לתת את הקול שלי) בביצועה של נאיה (אנ').
לפני האירוויזיון

ערוץ הטלוויזיה France 3 היה אחראי על השתתפותה של צרפת באירוויזיון בשנה זו. בסביבות 600 שירים הוגשו לטלוויזיה הצרפתית עבור התמודדות האירוויזיון ומתוכם 12 שירים נבחרו להתמודד בגמר הלאומי ששודר בטלוויזיה.
הגמר נערך ב-2 במרץ באותה שנה בתיאטרון אולימפיה בפריז, את התחרות הנחו ז'וליאן לפרס וקארן שריל, השיר הזוכה נבחר 50 אחוז על ידי הצבעות הקהל ו-50 אחוז על ידי בחירת חבר השופטים, חבר השופטים כלל בין היתר את ז'ילבר בקו ומארי מרים.
| Draw | מבצע | שיר | ניקוד השופטים> Votes | ניקוד השופטים> Points | ניקוד הקהל> Votes | ניקוד הקהל> Points | ניקוד סופי | מיקום |
| --- | --- | --- | --- | --- | --- | --- | --- | --- |
| 1 | אלכס | "Les droits de l'âme" | 58 | 7 | 4,497 | 2 | 9 | 4 |
| 2 | קארין טרסי | "Euroland" | 44 | 11 | 482 | 11 | 22 | 12 |
| 3 | Caractère | "Douce" | 90 | 2 | 1,438 | 7 | 9 | 4 |
| 4 | נטלי מארין | "C'est souvent ça l'amour" | 66 | 6 | 1,680 | 6 | 12 | 6 |
| 5 | פדרו אלווס | "Plus jamais, Never More" | 89 | 3 | 3,725 | 3 | 6 | 3 |
| 6 | Anath | "Go Ahead" | 58 | 7 | 1,186 | 8 | 15 | 7 |
| 7 | Kukumiku | "Irradaka" | 48 | 10 | 1,084 | 9 | 19 | 10 |
| 8 | Ginie Line | "La même histoire" | 94 | 1 | 3,457 | 4 | 5 | 2 |
| 9 | Mo & La Gazo | "Gazoline" | 72 | 5 | 378 | 12 | 17 | 9 |
| 10 | נאיה | "Je Veux Donner Ma Voix|Je veux donner ma voix" | 85 | 4 | 11,521 | 1 | 5 | 1 |
| 11 | Israhn | "Ihtidael" | 50 | 9 | 862 | 10 | 19 | 10 |
| 12 | Uni.T | "Euro Song" | 26 | 12 | 2,153 | 5 | 17 | 7 |
פרידריך השני, מרקיז באדן-אברשטיין

| --- | --- |
 לידה:  המאה ה־13 
 פטירה:  22 ביוני 1333 
 
פרידריך השני, מרקיז באדן (נפטר ב-22 ביוני 1333) היה המרקיז השליט של באדן-אברשטיין מ-1291 ועד מותו. הוא היה בנם של הרמן השביעי, מרקיז באדן-באדן ואגנס מטרונהנדינגן (נפטרה לאחר 15 במרץ 1309).
הוא התחתן פעמיים. הוא התחתן לפני 16 באוקטובר 1312 עם אגנס מויינברג (נפטרה ב-3 במאי 1320). לאחר מותה נשא לאישה את מרגרט מווייהינגן (נפטרה ב-1348). היו לו הילדים הבאים:
הרמן התשיעי (נפטר ב-13 באפריל 1353), התחתן לפני 3 ביוני 1341 למתילדה מווייהינגן (נפטרה ב-13 באפריל 1381)
פרידריך
אגנס, (נפטרה ב-1361), אם מנזר ליכטנטל
אירמגארד, נזירה במנזר ליכטנטל
מריה, נזירה נוספת במנזר ליכטנטל
בנו הרמן התשיעי היה מנישואיו הראשונים. לא ברור לאיזה נישואים נולדו הילדים האחרים.
| --- | --- |
בקרת זהויות :  GND: 1017767246  VIAF: 220736470   WorldCat (עם VIAF): 220736470
פרטיקה

| פרטיקה |
| --- | --- |

תקופה
דבון
מיון מדעי
ממלכה:: צומח
מערכה:: צמחים וסקולריים
סוג:: פרטיקה
שם מדעי
 Pertica

פרטיקה (שם מדעי: Pertica) הוא סוג של צמח נכחד מהקבוצה חסרי קשקשים, שהתקיים בתקופת הדבון שבעידן הפלאוזואיקון באמריקה הצפונית, ושכלל 3 מינים.
מינים

המין Pertica quadrifaria תואר בשנת 1972 בצפון מיין והגיע לגובה מטר אחד. הוא היה בנוי מגזע ראשי וישר עם ענפים צדדיים שהתפתחו באופן דיכוטומי, והסתעפו פעמים רבות במרווחים קצרים יותר ויותר. חלק מהענפים העליונים נשאו מנבגים אליפסואידיים בצברים הדוקים ייחודיים. הענפים היו מסודרים בתבנית ספירלית, ויצרו ארבע שורות אנכיות, מקור שם המין quadrifaria.
המין Pertica varia תואר בשנת 1976 במזרח קנדה. גובהו היה 3 מטרים, יותר מהמין Pertica quadrifaria.
המין Pertica dalhousii תואר בשנת 1978 בניו ברנזוויק שבקנדה. הגובה של מין זה אינו ידוע אך משערים שהוא דומה למין Pertica quadrifaria. דגימות נוספות אולי היו שייכות למין נוסף אך הדגימות לא השתמרו היטב. הצמח נכחד בסוף הדבון, והוחלף בצמחים גדולים יותר.
פילוגנטיקה

ההבחנה בין הגבעול לענפים בצמח זה כמו בצמחים וסקולריים נחשבת כייצוג של שלב מוקדם בהתפתחות דפוס צמיחה, שהוביל מאוחר יותר להתפתחות של עלים גדולים. בהתאם לכך קלדוגרמה שפורסמה בשנת 2004 מציבה את מין זה בבסיס העץ האבולוציוני של צמחי הזרע.
בניגוד לכך, רות'וול (1999) הפריד בין טרימרופיטים, כמו פרטיקה, לבין פרוגימנוספרמופיטים, כמו טטראקסילופטריס, כאשר רק האחרון הוא בבסיס צמחי הזרע.
הערות שוליים

↑  Kasper, A.E. & Andrews, H.N. (1972), "Pertica, a New Genus of Devonian Plants from Northern Maine", American Journal of Botany, 59 (9): 897–911, doi:10.2307/2441116, JSTOR 2441116
↑  Banks, H.P. (1975), "Reclassification of Psilophyta", Taxon, 24 (4): 401–413, doi:10.2307/1219491, JSTOR 1219491
↑  Banks, Harlan P. (1980), "The role of Psilophyton in the evolution of vascular plants", Review of Palaeobotany and Palynology, 29: 165–176, doi:10.1016/0034-6667(80)90056-1
↑  Taylor, T.N.; Taylor, E.L. & Krings, M. (2009), Paleobotany, The Biology and Evolution of Fossil Plants (2nd ed.), Amsterdam; Boston: Academic Press, ISBN 978-0-12-373972-8, pp. 259-261
↑  Doran, J.B.; Gensel, P.G. & Andrews, H.N. (1978), "New occurrences of trimerophytes from the Devonian of eastern Canada", Botany, 56 (24): 3052–3068, doi:10.1139/b78-369
↑  Crane, P.R.; Herendeen, P. & Friis, E.M. (2004), "Fossils and plant phylogeny", American Journal of Botany, 91 (10): 1683–99, doi:10.3732/ajb.91.10.1683, PMID 21652317
↑  Rothwell, G.W. (1999), "Fossils and ferns in the resolution of land plant phylogeny", The Botanical Review, 65 (3): 188–218, doi:10.1007/BF02857629, S2CID 40215551
ערך זה הוא קצרמרבנושא בוטניקה. אתם מוזמנים לתרום לוויקיפדיה ו.
צבת (ביולוגיה)

צבת של סרטן מהמשפחה Astacidae.
צבתות כחלק מהלסת התחתונה של נמלה.
צְבָת (ברבים: צְבָתוֹת) הוא איבר בפרוקי רגליים, המאפשר להם לשאת משאות, להתגונן מפני יצורים אחרים או לתקוף טרף. בחרקים, הצבתות נמצאות בדרך כלל בלסת התחתונה, ולעיתים קרובות משמשות להחדרת ארס או חומצה לגופו של האויב, תוך כדי תקיפה.
לחלק מפרוקי הרגליים, כגון סרטנים קצרי בטן, לובסטרים ועקרבאים יש צבתות בקצות הגפיים הקדמיות (רגלבחנין), כדי לסייע בהאכלה, בהגנה או אפילו בחיזור.
ראו גם

רגלבחנין
ערך זה הוא קצרמרבנושא בעלי חיים ובנושא אנטומיה. אתם מוזמנים לתרום לוויקיפדיה ו.
פרידריך השלישי, דוכס אוסטריה

| --- | --- |

 לידה:  31 במרץ 1347 וינה, דוכסות אוסטריה 
 פטירה:  10 בדצמבר 1362 (בגיל 15) וינה, דוכסות אוסטריה 
 מקום קבורה:  קתדרלת סטפנוס הקדוש 
 
פרידריך השלישי, דוכס אוסטריה (בגרמנית: Friedrich III. von Österreich;‏ 31 במרץ 1347 - 10 בדצמבר 1362) היה חבר בבית הבסבורג.